El Decret 342/2011, de 17 de maig, de reestructuració del Departament de Territori i Sostenibilitat, determina l'estructura i les funcions de les diferents unitats del Departament.
Tot i així, des que va entrar en vigor aquest Decret, s'ha posat de manifest la necessitat de modificar-ne l'estructura per fer-la més adequada a un desenvolupament més eficient i eficaç de les competències que assumeix el Departament.
De conformitat amb l'article 23 de la Llei 13/2008, del 5 de novembre, de la presidència de la Generalitat i del Govern, i la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya;
Per tot això, a proposta del conseller de Territori i Sostenibilitat, i d'acord amb el Govern,
Es modifica l'article 1 del Decret 342/2011, de 17 de maig, de reestructuració del Departament de Territori i Sostenibilitat, que queda redactat de la manera següent:
"1.1 El Departament de Territori i Sostenibilitat, sota la direcció del/de la conseller/a, s'estructura en els òrgans següents:
"b) La Secretaria d'Infraestructures i Mobilitat.
"c) La Secretaria d'Habitatge i Millora Urbana.
"e) la Direcció General d'Ordenació del Territori i Urbanisme.
"1.2 Resten adscrites al Departament de Territori i Sostenibilitat les entitats següents:
"a) Ferrocarrils de la Generalitat de Catalunya, mitjançant la Secretaria d'Infraestructures i Mobilitat.
"b) Infraestructures Ferroviàries de Catalunya, mitjançant la Secretaria d'Infraestructures i Mobilitat.
"c) L'Institut Cartogràfic de Catalunya, mitjançant la Secretaria d'Infraestructures i Mobilitat.
"d) L'Institut Geològic de Catalunya, mitjançant la Secretaria d'Infraestructures i Mobilitat.
"e) Ports de la Generalitat de Catalunya, mitjançant la Secretaria d'Infraestructures i Mobilitat.
"f) Aeroports de Catalunya, en els termes previstos legalment, mitjançant la Secretaria d'Infraestructures i Mobilitat.
"g) L'Institut Català del Sòl, mitjançant la Secretaria General, sens perjudici de la seva coordinació amb la Secretaria d'Habitatge i Millora Urbana per a les activitats en matèria de promoció de l'habitatge protegit i de sòl per a habitatge protegit.
"h) L'Institut per al Desenvolupament de les Comarques de l'Ebre (IDECE), mitjançant la Direcció General d'Ordenació del Territori i Urbanisme.
"i) L'Institut per al Desenvolupament i Promoció de l'Alt Pirineu i Aran (IDAPA), mitjançant la Direcció General d'Ordenació del Territori i Urbanisme.
"j) L'Agència de l'Habitatge de Catalunya, mitjançant la Secretaria d'Habitatge i Millora Urbana.
"k) L'Agència Catalana de l'Aigua, mitjançant la Secretaria de Medi Ambient i Sostenibilitat.
"l) L'Agència de Residus de Catalunya, mitjançant la Secretaria de Medi Ambient i Sostenibilitat.
"m) El Servei Meteorològic de Catalunya, mitjançant la Secretaria de Medi Ambient i Sostenibilitat.
"1.3 Resten adscrites al Departament de Territori i Sostenibilitat les societats mercantils següents:
"a) Centrals i Infraestructures per a la Mobilitat i les Activitats Logístiques, SA (CIMALSA), mitjançant la Secretaria d'Infraestructures i Mobilitat.
"b) Aeroports Públics de Catalunya, SLU, en els termes previstos legalment, mitjançant la Secretaria d'Infraestructures i Mobilitat."
Es modifica l'article 2.9 del Decret 342/2011, de 17 de maig, de reestructuració del Departament de Territori i Sostenibilitat, que queda redactat de la manera següent:
"2.9 El Consell de Direcció del Departament, sota la direcció del/de la conseller/a, té les funcions de coordinar les polítiques sectorials, i el componen les persones titulars de les unitats següents:
"b) Secretaria d'Infraestructures i Mobilitat.
"c) Secretaria d'Habitatge i Millora Urbana.
"e) Direcció General de Transports i Mobilitat.
"f) Direcció General d'Infraestructures de Mobilitat Terrestre.
"g) Direcció General d'Ordenació del Territori i Urbanisme.
"h) Direcció General de Qualitat Ambiental.
"i) Direcció General de Polítiques Ambientals.
"l) Qualsevol altre càrrec que la persona titular del Departament consideri necessari per a l'exercici de les seves funcions."
S'afegeix un apartat 3 a l'article 3 del Decret 342/2011, de 17 de maig, de reestructuració del Departament de Territori i Sostenibilitat, amb la redacció següent:
"3.3 La persona titular de la Secretaria General duu la direcció estratègica de les actuacions que exerceix l'Institut Català del Sòl, sense perjudici de les competències que pugui tenir la Secretaria d'Habitatge i Millora Urbana."
Es modifica el títol del capítol 4 de Decret 342/2011, de 17 de maig, de reestructuració del Departament de Territori i Sostenibilitat, que passa a ser:
"Secretaria d'Infraestructures i Mobilitat".
Es modifica l'article 51 del Decret 342/2011, de 17 de maig, de reestructuració del Departament de Territori i Sostenibilitat, que queda redactat de la manera següent:
"Secretaria d'Infraestructures i Mobilitat
"51.1 La Secretaria d'Infraestructures i Mobilitat, amb rang orgànic de secretaria general en els termes que preveu l'article 11.2 de la Llei 13/1989, de 14 de desembre, té les funcions següents:
"a) Dissenyar, planificar, programar i impulsar les polítiques d'infraestructures relacionades amb la mobilitat, transports terrestres, ports, aeroports, carreteres i autopistes.
"b) Definir i executar les polítiques dels serveis de transport i dels centres logístics integrals.
"c) Impulsar la gestió del domini públic portuari i la regulació del seu règim economicofinancer en l'àmbit de les competències de la Generalitat.
"d) Dirigir i coordinar la relació de l'Administració de la Generalitat de Catalunya amb les empreses gestores d'infraestructures viàries de què sigui titular.
"e) Coordinar la participació en els organismes que exerceixen funcions sobre les infraestructures i els serveis del transport situats a Catalunya.
"f) Resoldre sobre els recursos d'alçada que s'interposin contra les resolucions dictades per les unitats orgàniques que en depenen.
"g) Planificar les actuacions relacionades amb la política internacional i europea en matèria de mobilitat i la seva aplicació a Catalunya, i vehicular la participació del Departament en el Centre d'Estudis del Transport per a la Mediterrània Occidental (CETMO), d'acord amb la Secretaria d'Afers Exteriors, i en coordinació amb el Gabinet Tècnic.
"h) Qualsevol altra funció de naturalesa anàloga que li sigui encomanada expressament.
"51.2 De la Secretaria d'Infraestructures i Mobilitat depenen les unitats següents:
"a) Direcció General de Transports i Mobilitat.
"b) Direcció General d'Infraestructures de Mobilitat Terrestre.
"51.3 El Registre cartogràfic de Catalunya s'adscriu administrativament a la Secretaria d'Infraestructures i Mobilitat."
Es modifica l'article 52 del Decret 342/2011, de 17 de maig, de reestructuració del Departament de Territori i Sostenibilitat, que queda redactat de la manera següent:
"Direcció General de Transports i Mobilitat
"52.1 Corresponen a la Direcció General de Transports i Mobilitat les funcions següents:
"a) Planificar, coordinar, executar i fer el seguiment de la política general del transport per carretera, ferroviari i per cable, de ports i d'aeroports.
"b) Planificar els serveis del transport per carretera, ferroviari i per cable, de ports i "aeroports, a l'àmbit de Catalunya.
"c) Planificar les infraestructures i els equipaments de ports i aeroports, en l'àmbit de les competències de la Generalitat de Catalunya.
"d) Dirigir les actuacions relatives a l'ordenació del transport per carretera, ferroviari i per cable, i establir-hi criteris.
"f) Exercir el control i la supervisió dels òrgans i organismes que en depenen o dels adscrits o vinculats al Departament en les activitats que afecten les funcions de la Direcció General.
"g) Impulsar i coordinar les actuacions en la gestió i l'ordenació del transport per carretera, ferroviari i per cable, dels ports i dels aeroports.
"h) Dirigir funcionalment els serveis territorials de mobilitat en el que els correspongui per raó de la matèria, i els serveis territorials de transports.
"i) Participar en òrgans d'altres administracions i en òrgans de representació quan per raó de la matèria sigui designat.
"k) Iniciar i instruir els procediments de responsabilitat patrimonial derivats d'actuacions dels òrgans i unitats que depenen de la Direcció General.
"l) Resoldre els recursos d'alçada que s'interposin contra les resolucions dictades per les unitats orgàniques que en depenen.
"52.2 De la Direcció General de Transports i Mobilitat depenen els òrgans següents:
"a) Subdirecció General d'Ordenació i Inspecció.
"b) Subdirecció General de Coordinació i Gestió.
"c) Subdirecció General de Ports i Aeroports.
"d) Servei de Col·laboració amb el CETMO (Centre d'Estudis del Transport per a la Mediterrània Occidental)."
Es modifica l'article 71 del Decret 342/2011, de 17 de maig, de reestructuració del Departament de Territori i Sostenibilitat, que queda redactat de la manera següent:
"Direcció General d'Infraestructures de Mobilitat Terrestre
"71.1 Corresponen a la Direcció General d'Infraestructures de Mobilitat Terrestre les funcions següents:
"a) Ordenar, planificar i gestionar la xarxa viària de Catalunya.
"b) Planificar les infraestructures i els equipaments del transport per carretera, ferroviari i per cable en l'àmbit de Catalunya.
"c) Impulsar la planificació d'infraestructures relacionades amb la mobilitat de manera coordinada amb el planejament territorial i urbanístic.
"d) Fer el seguiment i la concertació de projectes de grans infraestructures d'altres administracions o ens.
"e) Construir, conservar, explotar i inspeccionar la xarxa viària de la qual és titular la Generalitat de Catalunya.
"f) Establir el règim jurídic de tots els elements de la xarxa viària de la qual és titular la Generalitat de Catalunya.
"g) Exercir el control i supervisar els òrgans i organismes que en depenen o dels adscrits o vinculats al Departament en les activitats que afecten les funcions de la Direcció General.
"h) Dirigir funcionalment els serveis territorials de mobilitat, en el que els correspongui per raó de la matèria, i els serveis territorials de carreteres.
"i) Impulsar l'exercici de les actuacions adreçades a la coordinació i relació amb les empreses gestores d'infraestructures viàries de què es titular la Generalitat de Catalunya i donar suport a la Secretaria d'Infraestructures i Mobilitat en l'exercici de les seves funcions sobre aquesta matèria.
"k) Resoldre els recursos d'alçada que s'interposin contra les resolucions dictades per les unitats orgàniques que en depenen.
"l) Participar en òrgans d'altres administracions i en òrgans de representació quan per raó de la matèria sigui designada.
"71.2 De la Direcció General d'Infraestructures de Mobilitat Terrestre depenen les unitats següents:
"a) Subdirecció General d'Infraestructures de Transport Terrestre.
"b) Subdirecció General de Planificació i Projectes Viaris.
"c) Subdirecció General d'Explotació Viària.
"d) Subdirecció General de Relació amb les Empreses Gestores d'Infraestructures Viàries.
"e) Servei de Gestió Jurídica."
Es crea l'article 71 bis amb la redacció següent:
"Subdirecció General d'Infraestructures de Transport Terrestre
"71 bis.1 Corresponen a la Subdirecció General d'Infraestructures de Transport Terrestre, respecte de l'àmbit competencial de la Direcció General, les funcions següents:
"a) Dirigir i coordinar els treballs tècnics de planejament d'infraestructures de transport terrestre.
"b) Coordinar, fer el seguiment i supervisar els projectes i l'execució de les obres i dels equipaments dels diversos sistemes del transport.
"c) Donar suport a la Direcció General en la seva participació en òrgans d'altres administracions i en òrgans de representació que exerceixen funcions sobre les infraestructures situades a Catalunya.
"d) Participar en la gestió de les infraestructures, d'acord amb el que estableixin les lleis.
"e) Qualsevol altra funció de naturalesa anàloga que se li encomani.
"71 bis.2 De la Subdirecció General d'Infraestructures de Transport Terrestre depenen les unitats següents:
"b) Servei de Supervisió de Projectes."
Es modifica l'article 97 del Decret 342/2011, de 17 de maig, de reestructuració del Departament de Territori i Sostenibilitat, que queda redactat de la manera següent:
"Subdirecció General de Relació amb les Empreses Gestores d'Infraestructures Viàries
Corresponen a la Subdirecció General de Relació amb les Empreses Gestores d'Infraestructures Viàries les funcions següents:
"a) Vetllar pel compliment adequat per part de les empreses gestores d'infraestructures viàries de les obligacions que deriven de la concessió o del títol pel qual gestionin la infraestructura viària i realitzar la inspecció d'obres, instal·lacions i serveis que siguin necessaris.
"b) Verificar el compliment i fer el seguiment del pla econòmic financer de les empreses gestores d'infraestructures viàries, i requerir la informació i documentació que a aquests efectes escaigui.
"c) Tramitar i elaborar les propostes de resolució corresponents en relació amb les incidències i actuacions de les empreses gestores d'infraestructures viàries dins l'àmbit de les seves competències.
"d) Proposar les mesures adients per a la millora i racionalització de la gestió del servei públic.
"e) Informar els plans, els projectes, els plecs de clàusules administratives i tècniques i les prescripcions dels contractes i les seves modificacions que afectin l'àmbit de la seva competència, així com les actuacions que afectin el règim societari i econòmic i financer de les societats gestores.
"f) Informar el Reglament d'explotació del servei públic, així com els plans, programes i documents de conservació i explotació corresponents que preveuen les contractes i verificar-ne el compliment i l'actualització.
"g) Sol·licitar la incoació i tramitació de la resolució anticipada del contracte i l'inici dels expedients de segrest de la concessió en els supòsits previstos legalment i en les clàusules de cada contracte.
"h) Coordinar les actuacions dels concessionaris amb els òrgans competents en matèria d'expropiació forçosa i de serveis afectats per les obres.
"i) Informar els procediments de responsabilitat patrimonial, autoritzacions i denúncies en l'àmbit de les infraestructures viàries que siguin competència seva i de les seves zones de protecció.
"j) Participar en la comprovació i l'aixecament de l'acta prèvia a la posada en servei de les obres i instal·lacions i emetre l'informe previ a l'autorització de la posada en servei de l'obra pública i les seves instal·lacions, i fer la delimitació de l'àmbit territorial de la concessió.
"k) Iniciar els expedients per a l'aprovació i revisió de les tarifes o altres sistemes retributius, així com els expedients per a l'abonament a les societats gestores dels seus sistemes de retribució d'acord amb els contractes respectius.
"l) Qualsevol altra funció de naturalesa anàloga que se li encomani."
La Secretaria de Territori i Mobilitat passa a denominar-se Secretaria d'Infraestructures i Mobilitat.
La Direcció General d'Ordenació del Territori i Urbanisme manté l'estructura i les funcions previstes als articles del 83 al 96 del Decret 342/2011, de 17 de maig, de reestructuració del Departament de Territori i Sostenibilitat.
La Direcció General de Carreteres passa a denominar-se Direcció General d'Infraestructures de Mobilitat Terrestre.
La Subdirecció General d'Infraestructures passa a denominar-se Subdirecció General d'Infraestructures de Transport Terrestre.
La Subdirecció General de Planificació i Projectes passa a denominar-se Subdirecció General de Planificació i Projectes Viaris i manté les funcions previstes a l'article 72 del Decret 342/2011, de 17 de maig, de reestructuració del Departament de Territori i Sostenibilitat.
Totes les referències que la normativa vigent faci a la Secretaria de Territori i Mobilitat s'han d'entendre fetes a la Secretaria d'Infraestructures i Mobilitat en l'àmbit de les seves funcions.
Totes les referències que la normativa vigent faci a la Direcció General de Carreteres s'han d'entendre fetes a la Direcció General d'Infraestructures de Mobilitat Terrestre.
Les persones que ocupen llocs de treball de comandament dels òrgans modificats per aquest Decret seguiran exercint les seves funcions respectives mentre no s'adaptin els nomenaments o es proveeixin, si escau, els llocs de treball d'acord amb l'estructura regulada.
Fins que finalitzi el procés de liquidació de la societat, Aigües Ter Llobregat (ATLL), resta adscrita al Departament de Territori i Sostenibilitat mitjançant la Secretaria de Medi Ambient i Sostenibilitat.
Fins que finalitzin els processos de dissolució i liquidació de la societat, TABASA, Infraestructures i Serveis de Mobilitat, SA, resta adscrita al Departament de Territori i Sostenibilitat mitjançant la Secretaria d'Infraestructures i Mobilitat.
Fins que finalitzin els processos de dissolució i liquidació de la societat, Túnel del Cadí, SAC, resta adscrita al Departament de Territori i Sostenibilitat mitjançant la Secretaria d'Infraestructures i Mobilitat.
Es deixa sense efecte l'article 53 del Decret 342/2011, de 17 de maig, de reestructuració del Departament de Territori i Sostenibilitat.